**УСЛОВИЯ**

**за възлагане на обществена поръчка чрез публична покана по реда на Глава осма „а” от Закона за обществените поръчки, с предмет:**

Доставка, инсталиране, конфигуриране и пускане в употреба на 13 терминални устройства/броя терминални работни места; 1бр. интерактивна дъска и минимум 10 бр. проектор по Национална програма „ИКТ в училище“ за нуждите на СУ”Св..Св.Кирил и Методий”, гр.Смолян.

1. **ВЪЗЛОЖИТЕЛ:**

Средно училище "Свети Свети Кирил и Методий",

град Смолян

бул. „България” № 59

1. **ПРАВНО ОСНОВАНИЕ ЗА ПРОВЕЖДАНЕ НА ПРОЦЕДУРАТА –** чл. 101»а» от Закона за обществените поръчки
2. **ПРЕДМЕТ НА ОБЩЕСТВЕНАТА ПОРЪЧКА**

Средно училище "Свети Свети Кирил и Методий", град Смолян в качеството си на Възложител на обществена поръчка, Ви кани да представите оферта за Доставка, инсталиране, конфигуриране и пускане в употреба на: 13 терминални устройства/броя терминални работни места; 1бр. интерактивна дъска и минимум 10 бр. проектор по Национална програма „ИКТ в училище“ за нуждите на училището.

Предметът на поръчката е обособен в три самостоятелни позиции, както следва:

* 1. *Обособена позиция № 1*, включваща доставка, инсталиране, конфигуриране и пускане в употреба на 13 терминални устройства/броя терминални работни места;
	2. *Обособена позиция № 2*, включваща доставка, инсталиране, конфигуриране и пускане в употреба на 1бр. интерактивна дъска;
	3. *Обособена позиция № 3*, включваща доставка, инсталиране, конфигуриране и пускане в употреба на 10 бр. проектор. За тази обособена позиция възложителят си запазва правото, в зависимост от предложените от участниците цени и в рамките на финансовия ресурс на обществената поръчка, да закупи допълнително количество проектори, който се конкретизира при сключване на договора за тази позиция.

Участниците могат да участват за една, няколко или всички обособени позиции.

1. **МАКСИМАЛНА СТОЙНОСТ НА ПОРЪЧКАТА. ФИНАНСИРАНЕ НА ПОРЪЧКАТА. СРОК НА ВАЛИДНОСТ НА ОФЕРТАТА.**

Максималната прогнозна стойност на поръчката е 22 050 лв. (двадесет и две хиляди и петдесет лева) без ДДС, разпределена по обособени позиции, както следва:

* 1. *За обособена позиция № 1 –* участникът не може да оферира цена по-висока от 708,33 лв. (седемстотин и осем лева и тридесет и три стотинки) без ДДС съответно 850,00 лв. (осемстотин и петдесет лева) с ДДС за1 терминално устройство/брой терминални работни места;
	2. *За обособена позиция № 2 –* участникът не може да оферира цена по-висока от 833,33 лв. (осемстотин тридесет и три лева и тридесет и три стотинки) без ДДС съответно 1000,00 лв. (хиляда лева) с ДДС;
	3. *За обособена позиция № 3 –* участникът не може да оферира цена по-висока от 833,33 лв. (осемстотин тридесет и три лева и тридесет и три стотинки) без ДДС съответно 1000,00 лв. (хиляда лева) с ДДС за един брой проектор;

Финансирането се осъществява със средства от бюджета на училището и със средства от НП»ИКТ в училище» към МОН.

**Изисквания към предлаганата цена –** когато в предложението за изпълнение, участниците в процедурата трябва да посочат цени, същите трябва да са в български лева, с точност до втория знак след десетичната запетая и следва да включва всички разходи по изпълнение.

**СРОК ЗА ВАЛИДНОСТ НА ОФЕРТИТЕ -** Срокът на валидност на офертата е не по-малък от **60 календарни дни** от крайната дата за подаване на офертите.

**5. ОПИСАНИЕ НА ПРЕДМЕТА НА ПОРЪЧКАТА**

Доставка, инсталиране, конфигуриране и пускане в употреба на 13 терминални устройства/броя терминални работни места, разположени в една зала; 1бр. интерактивна дъска и 10 бр. проектора.

В офертата си участниците следва да включат всички необходими разходи за доставка, инсталиране, конфигуриране и пускане в употреба, както и обучение на посочени от възложителя лица за работа с техническото оборудване.

В офертата следва да се включат и всички разходи за лицензиран софтуер, необходим за функционирането на системата, извън софтуера, който се осигурява от МОН.

Офертата следва да има подробна ценова разбивка за всеки отделен компонент - хардуер, софтуер, инсталация, обучение.

В офертата следва да се упоменат и всички видове и бройки лицензиран софтуер, които са нужни, за да функционира системата съгласно изискванията, като за осигурените лицензи от МОН не се упоменава цена, а само се отбелязва „осигурени от МОН“.

**6.** **КРИТЕРИЙ ЗА ОЦЕНКА НА ОФЕРТИТЕ**

Критерий за оценка на офертите ”**най-ниска цена**”.

Оценяването ще се извърши за всяка обособена позиция поотделно.

За „най-ниска цена” се смята предложената от участника най-ниска обща цена за обособената позиция като цяло (включваща всички компоненти) без ДДС.

**7. ИЗИСКВАНИЯ КЪМ УЧАСТНИЦИТЕ. УКАЗАНИЯ ЗА ПОДГОТОВКА НА ОФЕРТАТА**

 Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки (ЗОП) и на изискванията на Възложителя, посочени в публичната покана и настоящата документация.

**Подготовка на офертата.**

7.1. Участникът трябва да проучи всички указания, образци, условия и спецификации в настоящата процедура.

7.2. Офертата следва да отговаря на всички изисквания, посочени в публичната покана за участие в процедурата, настоящите условия и да бъде оформена по приложените образци. Условията в приложените образци са задължителни за участниците и не могат да бъдат променяни от тях.

7.3. Всеки участник може да представи само една оферта за участие в процедурата. Не се допуска представянето на различни варианти на офертата.

7.4. Офертата се изготвя на български език и се подписва от законния представител на участника или от изрично упълномощено лице или лица, като в офертата се прилага нотариално заверено пълномощно /оригинал или нотариално заверено копие/ от представляващия участника. По изключение в офертата могат да бъдат изписани на латиница специфични технически или търговски термини.

7.5. Всички документи се представят в оригинал, с изключение на тези, за които изрично е записано, че може да се представят чрез „заверено от участника копие”. За такъв документ се счита този, при който върху копието на документа, представляващият участника е записал: „Вярно с оригинала”, поставил е собственоръчен подпис под заверката и свеж печат.

7.6. Всички разходи за подготовка и участие в откритата процедура са за сметка на участника.

 **8.** **Съдържание на офертата**

**За допускане до участие в настоящата процедура всеки участник задължително представя:**

 ***8.1. Оферта по образец –*** *Приложение № 1****,*** съдържаща представяне на участника, както и данни за лицето, което прави предложението - посочва се единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденцияпри провеждането на процедурата, както и други данни. В случай, че участникът е обединение, информацията се представя за всяко физическо или юридическо лице, включено в обединението.

 ***8.2.Техническо предложение*** *– Приложение № 2*

 ***8.3. Ценова оферта*** *– Приложение № 3;*

 ***8.4. Декларация по чл. 45, ал.1 от ЗОП –*** *Приложение № 4;*

 ***8.5. Заверено копие на валиден сертификат*** за качество ISO 9001:2008 на производителите на основните хардуерни компоненти или еквивалент.

 ***8.6. Декларация***, че предложената техника отговаря на европейската директива 2002/95/EC (RoHS) и се подчинява на директива 2002/96/EC(RoHS); както и че имат сертификати CE Mark; Energy star или еквивалент – **свободен текст.**

**9. СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на поръчката се посочва в техническото предложение и не може да бъде по-дълъг от **10 календарни дни** считано от датата на подписване на договора, но не по-късно от 20.11.2014г.

**10. Получаване на документите за участие**: Документи за участие се получават от деловодството на училището, находящо се в сградата на училището на адрес: град Смолян, бул.”българия”№ 59, ет.1, или могат да бъдат изтеглени от интернет страница на училището, в срок до изтичане на срока за публичен достъп до поканата.

**11. СРОК ЗА ПОЛУЧАВАНЕ НА ОФЕРТИТЕ**

Офертата (със съдържание на документите съгласно точка 8 от настоящата документация) се представя в деловодството на училището, на адрес гр.Смолян, бул.”България”№ 59 **до 16:00 часа 05.11.2014г., всеки работен ден,** в запечатан, непрозрачен и надписан плик, както следва:

ОФЕРТА за участие в обществена поръчка с предмет

Доставка, инсталиране, конфигуриране и пускане в употреба на 13 терминални устройства/броя терминални работни места, 1бр. интерактивна дъска и 10 бр. проектор по Национална програма „ИКТ в училище“за нуждите на СУ”Св..Св.Кирил и Методий”, гр.Смолян

от ...........................................................................................................................

*/име на Участника/*

.......................................................................................................................................................

*/адрес за кореспонденция/*

.......................................................................................................................................................

/лице за контакт, телефон, факс и електронен адрес/

В плика участникът поставя документите по точка 8 от настоящата документация.

офертата се представя от участника или упълномощен от него представител лично или по пощата/куриер с препоръчано писмо с обратна разписка в срок до 16:00 ч. на 05.11.2014 г. Пликът с офертата трябва да бъде получен реално в деловодството на училището в посочения срок. При приемане на офертата в деловодството върху плика се отбелязват поредния номер, датата и часът на получаването и посочените данни се регистрират във входящ регистър, за което на приносителя се издава документ (входящ номер). Не се приема за участие и се връща незабавно на съответния участник оферта, която:

- е постъпила в незапечатан или прозрачен плик;

- е постъпила в нарушена цялост;

- е постъпила след крайния срок за получаване на офертите.

**11.Основания за отстраняване от участие:**

**11.1.** Представената оферта е непълна или не отговаря на предварително обявените условия от Възложителя.

**11.2.** В случай, че не е представен някой от изискуемите документи по т. 8 от настоящите условия или е представен, но не във вида изискан от възложителя или не са спазени изискванията на чл. 47, ал. 4 от ЗОП.

**11.3.** В случай, че за участника са налице обстоятелствата по чл. 47, ал. 1от Закона за обществените поръчки.

**11.4.** Представената оферта не отговаря на изискванията по чл. 101в, ал. 2 от Закона за обществените поръчки.

**12. Отваряне, разглеждане и оценка на офертите.**

 При наличие на една и повече оферти, длъжностни лица определени от ВЪЗЛОЖИТЕЛЯ, разглеждат и оценяват офертите, съгласно изискванията на чл. 101г от ЗОП.

 Офертите ще се отварят в **18.00 часа на 07.11.2014 г.** в сградата на училището, ет.1, дирекция.

Отварянето на офертите е публично и на него могат да присъстват участниците в процедурата или техни упълномощени представители, представители на средствата за масово осведомяване и други лица при спазване на установения режим за достъп до сградата. Представителите на участниците се допускат след удостоверяване на тяхната самоличност и представителна власт. Всички присъстващите лица се подписват в изготвен от комисията „списък на присъстващите лица”, с което се удостоверява присъствието им на заседанието по отваряне на офертите.

Офертите се отварят по реда на постъпването им.

След отварянето комисията обявява ценовите предложения и предлага по един представител от присъстващите участници да подпише техническите и ценовите предложения.

С това приключва публичната част на заседанието на комисията.

Разглеждането и оценяването на офертите, както и класирането им, се извършват на закрито заседание на комисията. Комисията разглежда допуснатите оферти и ги оценява в съответствие с предварително обявените условия. Комисията класира участниците по обявения от възложителя критерий.

След приключване работата на комисията се изготвя протокол, отразяващ действията й, който се представя на възложителя за утвърждаване. Протоколът се утвърждава от възложителя в срок до 3 работни дни. Класираният на първо място се поканва за сключване на договор.

За неуреденото в настоящите указания, се прилагат разпоредбите на Закона за обществените поръчки, правилника за неговото прилагане и действащото законодателство.

 **Приложения към настоящата покана:**

1. Оферта  *–* приложение № 1

2. Техническо предложение– приложение № 2

3. Ценова оферта *–* приложение № 3

4. Декларация по чл. 47, ал.1 от ЗОП – приложение № 4

4. Декларация за отсъствие на обстоятелствата по чл.47, ал.5 от ЗОП – приложение № 5 – за сведение, представя се при подписване на договора

5. Проект на договор - приложение № 6

6. Технически спецификации - приложение № 7.